hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy ca hy es es tr en en hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Դատախազությունը միջամտում է արդարադատությանը. Ալավերդու Վահագին նորից ուզում են կալանավորել | Forrights.am
Դատախազության պահանջով Ալավերդիում հայտնի, հեղինակավոր անձ, գործարար Վահագն Աբգարյանը կրկին կալանավորվել է:
Մայիսի 21-ին վերաքննիչ քրեական դատարանը ի դեմս հայաստանյան ամենադաժան դատավորներից մեկի՝ Արմեն Բեկթաշյանի, բեկանել է առաջին ատյանի դատարանի կողմից կայացված որոշումը և անթույլատրելի ճանաչել Աբգարյանի նկատմամբ գրավի կիրառումը։
Արմեն Բեկթաշյանը առհասարակ հիվանդագին, դաժան վերաբերմունք ունի կալանավորված անձանց նկատմամբ: Նա այն դատավորն է, որը երկար ժամանակ հրաժարվում էր ազատել Նորք-Մարաշի բանդայի գործով կալանավորված Արթուր Վարդանյանին, որն անբուժելի հիվանդություն ունի, որի մարմինը բանտային պայմաններում պահվելու հետևանքով  թարախային բշտերով էր պատվել, որի որովայնի ցավերը չէին դադարում:
2017 թվականին նա հրաժարվում էր կալանքից ազատել ՊՆ նախկին փոխնախարար Վահան Շիրխանյանին։ Հայկական մեդիան ամուր մտապահել է հունիսի 23-ին տեղի ունեցած միջադեպը, երբ Բեկթաշյանը  վիրավորել էր սայլակին գամված տարեց Վահան Շիրխանյանին: Նա նիստերի դահլիճից դուրս բարձր գոռալով հարձակվել էր Շիրխանյանի վրա ասելով՝ դու ո՞վ ես, որ ինձ ասես, որ ես ինչ-որ մի բան չեմ հասկանում: Իր այս արարքների համար Բեկթաշյանին պատասխանատվության չեն ենթարկել։ Այսօր նա շարունակում է դաժան, անմարդկային վերաբերմունք ցուցաբերել ամբաստանյալների նկատմամբ, տվյալ դեպքում տարատեսակ քրոնիկական հիվանդություններով տառապող Վահագն Աբգարյանի, որը կալանավայրում նաև շաքարային դիաբեթով է հիվանդացել: Նա երկու տարի կալանավայրում էր: Լոռու դատարանի դատավոր Սուսաննա Գզոգյանի ապրիլի մեկի որոշմամբ ապրիլի 1-նը ազատ էր արձակվել ահռելի գրավ՝ 15 մլն դրամի դիմաց:
Վերջինս մեղադրվում է ապօրինի զենք և փամփուշտներ ձեռք բերելու և Վլադիմիր Դավթյանին հանձնելու, ապա նրա միջոցով իր համաքաղաքացի, թմրամիջոցների պատրաստման-իրացման համար կրկնակի դատված Կամո Փիրուզյանի սպանությունը կազմակերպելու համար: Աբգարյանը մեղադրանքը չի ընդունում:
Սպանված Կամո Փիրուզյանի կնոջ շահերը ներկայացնող Լուսինե Սահակյանը News.am կայքին հայտնել է, որ ինքնաբացարկի միջնորդություն է պատրաստվում անել ընդդեմ Աբգարյանին ազատ արձակած դատավորի: Նա նույնիսկ պահանջել է պատասխանատվության ենթարկել Սուսաննա Գզոգյանին կալանավորին ազատ արձակելու համար, քանի որ վտանգ է տեսնում, թե վերջինս ազդեցություն կգործի վկաների վրա:
«Առաջին ատյանի դատարանի դատավորը պետք է պատասխանատվության ենթարկվի, որովհետև անթուլատրելի է այն, ինչ կատարվեց, որ Վահագն Աբգարյանը հայտնվեց ազատության մեջ ու երկար ժամանակ ազատության մեջ էր, մենք հարցեր ենք բարձրացրել, որ վկայի վրա ազդեցության ռիսկ կար, որը հիմնավոր էր և վկան այս մաիսն ցուցմունք է տալիս», — ասաց Լուսինե Սահակյանը:
Վկան, որի մասին խոսում է փաստաբանը, Աբգարյանի մանկության ընկեր, նրան պատկանող ձեռնարկությունների տնօրեն Արթուր Մնացականյանն է, որի ցուցմունքների վրա է հիմնված Աբգարյանի մեղադրանքը: Նա դատարանում փոխել էր իր ցուցմունքները, հայտնելով, որ գտնվել է նախաքննության մարմնի ճնշման ներքո: Դատախազությունը Մնացականյանի դեմ սուտ մատնության գործ հարուցեց, այս կերպ, փաստացի ստիպելով նրան կրկին փոխել ցուցմունքը և հաստատել դատախազության առաջ քաշած մեղադրանքը: Այս մանիպուլյացիային ենթարկվելով Մնացականյանը այս անգամ էլ երրորդ հակասական ցուցմունքը տվեց՝ որ Աբգարյանի կողմից է ճնշված եղել: Նշենք, որ այդ ժամանակ Վահագն Աբգարյանը դեռ կալանք էր կրում:
«Հարգելի մեղադրողը, օգտվելով քրեական գործ հարուցելու իր լիազորությունից, պարզապես փորձել է միջամտել արդարադատության իրականացմանը: Դատախազությունը այս գործի քննության մեղադրանքի պաշտպնության համատեքստում նպատակ ունի մեղադրական եզրակացությունում շարադրված դատողություններին ամեն գնով դատական ակտի տեսք տալ», — հայտարարել է Վահագն Աբգարյանի նոր պաշտպան, հայտնի փաստաբան Արթուր Գրիգորյանը վերաքննիչ դատարանում, կալանքի վերաբերյալ դատախազության բերած  բողոքի քննության ժամանակ:
Վահագն Աբգարյանի դեմ մի քանի անգամ մահափորձեր են իրականացվել: Համարվում է, որ Ալավերդիում նրա դեմ գործում է հանքերի տերեր Տարոն և Արթուր Աբգարյանները: Որևէ անձ մահափորձերի համար պատասխանատվություն չի կրում:
Սա այն  գործն է, որի նախաքննությունը ղեկավարել է Մարտի 1-ի գործով կեղծիքի համար մեղադրվող քննչական խմբի ղեկավար Վահագն Հարությունյանը: Նախկինում ազդեցիկ պաշտոնյան այսօր էլ լուրջ կապեր, ընկերներ ունի ՀՀ դատավորների, դատախազների, փաստաբաններ շրջանում: Նա ընկերական հարաբերություններ է ունեցել գլխավոր դատախազ Արթուր Դավթյանի, վերաքննիչ դատարանի նախագահ Վազգեն Ռշտունու հետ: Իրավաբանների այս խումը ինչ-ինչ շահերից դրդված պաշտպանում են Մարտի 1-ի գործով մեղադրյալի առաջ քաշած մեղադրանքները: Այս մասին իր ելույթներում հաճախ խոսել է Աբգարյանի ներկայացուցիչ Մարինա Պողոսյանը: Նա նշել է, որ այն, ինչ կատարվում է Վահագն Աբգարյանի հետ, դատախազության և Աբգարյանի թշնամիների միջև գործարքի արդյունք է:
Մայիսի 7-ին Աբգարյանի ներկայացուցիչները «Նոյյան տապան» ինտերնետային հեռուստաստուդիայի տաղավարում ելույթի ժամանակ կենտրոնացրեցին հանրության ուշադրությունը այն հանգամանքի վրա, որ Վահագն Աբգարյանը բախվել է Ալավերդիում թմրամոլների մաֆիային:
Բարդ, խճճված այս գործը եզակի է այն  իմաստով, որ դրա նախաքննության ու քննության ընթացքում բախվել են ինչ-ինչ շահեր, իրավական գնահատական երբևիցե չի տրվել: Ալավերդին ալեկոծող արյան վրեժը երբեք լուրջ, բազմակողմանի քննության առարկա չի եղել, ուստի հնարավոր է, որ վենդետտայի նոր ակտեր լինեն:
Նախորդ նյութըԱԺ ծեծկռտուքի դեպքով քրեական գործի հարուցումը ՀՔԾ-ում մերժվել է
Հաջորդ նյութըՀայաստանում հաստատվել է կորոնավիրուսով վարակվելու 359, մահվան՝ 5 նոր դեպք
Դատավոր Բորիս Բախշյանն արդարացվեց
«Մենք երկու տարի է քարի հետ ենք խոսում»
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Պայմանագրային զինծառայողը նռնակ է պայթեցրել կնոջ ծնողների տանը կից հողամասում․ նա...
Արման Թաթոյանը միջոցներ է ձեռնարկում՝ Google-ի հավելվածներում վերացնելու Սյունիքում մի շարք...
Edit with Live CSS
Write CSS OR LESS and hit save. CTRL + SPACE for auto-complete.